เพิ่งได้ค้นพบร้านอาหารแห่งใหม่กลางซอยสุขุมวิท 31 ทั้งๆ ที่ขับผ่านไปมาอยู่หลายหน ไม่เคยสังเกตเห็นร้านนี้เลย ครั้งนี้ดั้นด้นฝ่ารถติดเข้ามาเพื่อมาจิบชายามบ่าย ว่าแล้วก็สั่งเครื่องดื่มและขนมไป 2-3 อย่าง เค้กที่ขึ้นชื่อของร้านนี้คือเค้กมะตูม sticky toffee pudding ส่วนเครื่องดื่มมีให้เลือกหลายชนิด ครั้งหน้าว่าจะมาลองทานอาหารสักหน่อย เขามีทั้ง Breakfast Set อาหารเช้า และอาหาร Main course อย่าง Pork/Chicken Pie, ลาซานญ่า สปาเก็ตตี้ ข้าวไก่อบ ฯลฯ

เนื่องจากวันนี้ยังทานไม่ครบเครื่อง เลยขอให้คะแนนกลางๆ ไว้ก่อน ที่ชอบเป็นพิเศษเห็นจะเป็นบรรยากาศ ชั้นล่างออกสไตล์ผู้ดีอังกฤษ ชั้นบนเหมือนร้านอาหารบนต้นไม้ ดูชิลล์ดีครับ 